cyanic-selkie/wikianc huggingface dataset:
कुमारपाल
यही नहीं हथकरघा तथा अन्य हस्तकलाओं का भी कुमारपाल ने बहुत सम्मान और विकास किया। कुमारपाल के प्रयत्नों से पाटण पटोला (रेशम से बुना हुआ विशेष कपड़ा तथा साड़ियाँ) का सबसे बड़ा केन्द्र बना और यह कपड़ा विश्वभर में अपनी रंगीन सुंदरता के कारण जाना गया। अनेक प्रसिद्ध ग्रंथ लिखे गए और गुजरात जैन धर्म, शिक्षा और संस्कृति का प्रमुख केन्द्र बन गया। उसने पशुवध इत्यादि बंद करवा के गुजरात को अहिंसक राज्य घोषित किया। उसकी धर्म परायणता की गाथाएँ आज भी अनेक जैन-मंदिरों की आरती और मंगलदीवो में आदर के साथ गाई जाती हैं। इन्होंने स्वर्गीय महाराजा सिद्धराज जयसिंह जी द्वारा नाराज राजपुत सरदार जो की आबू नरेश महाराजा विक्रमसिंह परमार के राज में सन 1191 से 1199 राजपुत घाँची जाति ग्रहण किये हुए ठहरे थे, उन सभी सरदारों को सन 1199 में उन्होंने सभी 14 जातियों के सरदारो को अहिलनवाड़ा बुलाकर पुनः लौटने का आग्रह किया गया पर उनमें से कुछ सरदार पुनः अहिलनवाड़ा जाकर अपनी मूल पहचान ग्रहण कर ली व बाकी सरदारो ने क्षत्रिय लाठेचा सरदार  राजपुत घाँची जाति के रूप में राजपुताना में ही रहना स्वीकार किया जब कुमरपाल के राज्य की सीमा जैसलमेर तक लगने लगी तो उन्होंने अपने द्वारा स्थापित क्षत्रिय सरदारो के लिए मारवाड़ रियासत के पाली कस्बे में उन क्षत्रिय लाठेचा  सरदारो के लिए इष्टदेव सोमनाथ महादेव मंदिर का निर्माण अपने राजकोषीय व्यय से करवाया ताकि सभी 13 जातियों के सरदार अपने इष्टदेव को राजपुताना में रहते हुए याद कर सके ।
कुमारपाल चरित संग्रह नामक ग्रंथ में लिखा गया है कि वह अद्वितीय विजेता और वीर राजा था। उनकी आज्ञा उत्तर में तुर्कस्थान, पूर्व में गंगा नदी, दक्षिण में विंद्याचल और पर्श्विम में समुद्र पर्यत के देशों तक थी। राजस्थान इतिहास के लेखक कर्नल टॉड ने लिखा है- 'महाराजा की आज्ञा पृथ्वी के सब राजाओं ने अपने मस्तक पर चढाई।' (वेस्टर्न इण्डिया - टॉड) वह जैन धर्म के प्रसिद्ध आचार्य हेमचंद्र का शिष्य था वह जैन धर्म के प्रति गहरी आस्था रखता था और जीवों के प्रति दयालु तथा सत्यवादी था। इस परंपरा के अनुसार उसने अपनी धर्मपत्नी महारानी मोपलदेवी की मृत्यु के बाद आजन्म ब्रह्मचर्य व्रत पालन किया तथा जीवन में कभी भी मद्यपान अथवा मांस का भक्षण नहीं किया। मृत्यु के समय उसकी अवस्था ८० वर्ष थी।
सुवाकोट पोखरी, धारी तहसील
सुवाकोट पोखरी, धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अनुभाषक
अनुभाषक या कम्पाइलर (compiler) एक या अधिक संगणक क्रमादेशों का समुच्चय होता है जो किसी उच्च स्तरीय कम्प्यूटर भाषा में लिखे क्रमादेश( प्रोग्राम) को किसी दूसरी कम्प्यूटर भाषा में बदल देता है। अनुभाषक शब्द प्रयोग प्राय ऐसे क्रमादेशों (प्रोग्रामों ) के  लिए होता है जो उच्च स्तरीय भाषा के क्रमादेश को  निम्न स्तरीय भाषा के क्रमादेश में बदलते है।   जिस कम्प्यूटर भाषा में मूल प्रोग्राम है उसे स्रोत भाषा कहते हैं तथा इस प्रोग्राम को स्रोत कोड कहते हैं। इसी प्रकार जिस भाषा में स्रोत कोड को बदला जाता है उसे लक्ष्य-भाषा (target language) कहते हैं एवं इस प्रकार प्राप्त कोड को ऑब्जेक्ट कोड कहते हैं। ऑब्जेक्ट कोड प्रायः बाइनरी भाषा में होता है जिसे लेकर लिंकर किसी मशीन विशेष पर चलने लायक (executable) मशीन कोड पैदा करता है।
ऐसे कम्प्यूटर-प्रोग्राम जो किसी निम्न-स्तरीय कम्प्यूटर भाषा के प्रोग्राम कोलेकर किसी उच्च-स्तरीय भाषा का प्रोग्राम उत्पन्न करते हैं उन्हें अग्रभाषक या डिकम्पाइलर (decompiler) कहा जाता है।
ऐसा प्रोग्राम जो एक उच्च-स्तरीय कम्प्यूटर भाषा को दूसरी उच्च-स्तरीय कम्प्यूटर भाषा में बदलता है उसे कम्प्यूटर-भाषा अनुवादक (language translator) कहते हैं।
कम्पाइलर के प्रमुख कार्यकारी भाग
कम्पाइलर निम्नलिखित कार्य करता है। कुछ कम्पाइलरों में इसमें से कुछ भाग अनुपस्थित भी हो सकते हैं-
बेनी ज़ेन्टिस
बेनी ज़ेन्टिस एक शहर तथा कस्बा है अल्जीरिया इसका देश है तथा इसका प्रांत रेलिज़ेन प्रांत है।
खण्डेला
खण्डेला (Khandela) भारत के राजस्थान राज्य के सीकर ज़िले में स्थित एक नगर है।
इतिहास
खण्डेला का नाम यदुवंश के 89वें राजा मधु के विभिन्न पुत्रों में से एक पुत्र खडकसेन के नाम से खण्डेला पडा। खडकसेन जी के  पिता  राजा मधु  एक पराक्रमी तथा प्रजाप्रिय राजा थे। खडकसेन जी अपने पिता से किसी बात पर नाराज होने के कारण अपनी पत्नी, पुत्र तथा एक छोटे भाई को व अपने सैनिकों को लेकर नये राज्य की स्थापना के लिए राजमहल से निकल गये। खडकसेन जी अपनी कुलदेवी माँ कालका के परम भक्त थे तथा माता का इष्ट हमेशा अपने साथ रखते थे। माँ कालका के आशीर्वाद से खडकसेन अपने पिता के राज्य से 400 मील पूर्व दिशा में अपना राज्य स्थापित किया। वहां पर पहले चौहान राजपूतों का राज्य था परन्तु युध्द में उन्हें ललकारा और चौहान राजपूत युध्द में हार गये और खडकसेन जी की  विजय हुई उसके बाद खडकसेन जी ने वहा पर खण्डेलगढ का किला बनवाया, कालिका माता जी का शिखर बंध मंदिर बनवाया तथा कृष्ण भगवान का मंदिर बनवाया  खडकसेन जी से ही खरवड राजपूतों की उत्पत्ति हुई ।   खडकसेन जी की रानी सौभाग्य कंवर पवार  धारा नगरी की राजकुमारी थी । खडकसेन जी के बाद खडकसेन जी के वंश में संग्रामसिंह जी हुए इन्हों के समय मे ही मानकराव निर्वाण चौहानो ने वापस खण्डेला पर आक्रमण कर दिया और  खण्डेला इनसे छुट गया, खण्डेला छूटने के बाद ये द्वारिका की तरफ विक्रम संवत 1125 ( सन् 1068) में निकल पड़े।
भौगोलिक स्थिति
खण्डेला की समुद्रतल से ऊँचाई 318 m है। यह सीकर से 85 किमी की दूरी पर स्थित है।
शाहदरा (दिल्ली)
शाहदरा दिल्ली के उत्तर पूर्वी दिल्ली क्षेत्र का एक जिला है। शाहदरा का पुराना नाम चन्द्रावली गाँव है। शाहदरा दिल्ली मेट्रो की लाइन १ का चौथा स्टेशन है।
स्टोइक दर्शन
स्टोइकवाद,निस्पृहतावाद, जितेन्द्रियता या स्टोइसिज़म् (लैटिन- stoicismus,युनानी Στωϊκός से व्युत्पत्तित) हेलेनीय काल (प्राचीन यूनान) का दर्शन है जो कि 300 ईसा पूर्व के आसपास सिटियम के ज़ेनो द्वारा तपस्यावाद के परिष्करण के रूप में युनान में विकसित किया गया। स्टोइकवाद एक प्रकार का यूडोमोनिय सद्गुण नीतिदर्शन है जो स्वयं की तर्कप्रणाली और भौतिक जगत के दृष्टिकोण से अभिज्ञात होकर यह बताता है कि सद्गुणों का पालन करना युडोमोनिया (नैतिकता से प्रसन्नता) को प्राप्त करने के लिये आवश्यक तथा पर्याप्त दोनों ही है। स्टोइकवादि मानते है कि युडोमोनिया पाने के लिये चार प्रधानतम सद्गुणों (व्यवहारिक प्रज्ञा (φρόνησις/prudentia ), न्याय (δικαιοσύνη/iustitia), साहस (ἀνδρεία/ fortitudo) और आत्मसंयम (σωφροσύνη/temperantia)) का पालन करना चाहिये और प्रकृति के अनुरुप जीवन जीना चहिये।
सिकंदर महान् की मृत्यु के बाद ही विशाल यूनानी साम्रज्य के टुकड़े होने लगे थे। कुछ ही समय में वह रोम की विस्तारनीति का लक्ष्य बन गया और पराधीन यूनान में अफलातून तथा अरस्तू के आदर्श दर्शन का आकर्षण बहुत कम हो गया। यूनानी समाज भौतिकवाद की ओर झुक चुका था। एपीक्यूरस ने सुखवाद (भोगवाद) की स्थापना (306 ई. पू.) कर, पापों के प्रति देवताओं के आक्रोश तथा भावी जीवन में बदला चुकाने के भय को कम करने का प्रयत्न आरंभ कर दिया था। तभी ज़ीनो ने रंगबिरंगे मंडप (स्टोआ) में स्टोइक दर्शन की शिक्षा द्वारा, अंधविश्वासों को मिटाते हुए, अपने समाज को नैतिक जीवन का मूल्य बताना प्रारंभ किया।
इस दर्शनपरंपरा को पुष्ट करनेवालों में ज़ीनों के अतिरिक्त, क्लिऐंथिस और क्रिसिप्पस के नाम लिए जाते हैं। "स्टोइक दर्शन" को तीन भागों में प्रस्तुत किया जाता है- तर्क, भौतिकी तथा नीति।
स्टोइक तर्क
स्टोइक दार्शनिकों को अफलातून और अरस्तू का प्रत्ययवाद स्वीकार्य न लगा। उनके विचार से, चेतना से बाह्य प्रत्ययों की कोई सत्ता नहीं। वे मात्र विचार हैं, जिन्हें मन वस्तुओं से अलग करके देखता है। ज्ञान को मन की कृति मानकर वे उसे निराश्रित कल्पना नहीं बनाना चाहते थे। इसलिए उन्होंने कहा, ज्ञान इंद्रियद्वारों से होकर मन तक पहुँचता है। स्टोइक दार्शनिकों ने ही, पहले पहल मन को कोरी पट्टी (टेबुला राजा) ठहराया था। किंतु, आधुनिक अंग्रेज विचारक जॉन लॉक (1632-1714) की भाँति, स्टोइक मन को निष्क्रिय ग्राहक नहीं मानते थे। वे उसे क्रियाशील समझते थे। पर मन की क्रियाशीलता के लिए ऐंद्रिक प्रदत्तों की वे आवश्यकता समझते थे। जर्मन दार्शनिक इमैनुएल कांट (1724-1804) की ज्ञानमीमांसा पढ़ते हुए हमें स्टोइक दार्शनिकों की इसीलिए याद आ जाती है। किंतु ज्ञान की उत्पत्ति में मन की मौलिकता नष्ट कर देने पर ज्ञान की सत्यता के प्रसंग में स्टोइकों को उसी प्रकार की कठिनाइयो का अनुभव हुआ जैसी कठिनाइयाँ लॉक और कांट के सामने आगे चलकर उपस्थित हुईं। ज्ञान को उन्होंने वस्तुतंत्र माना था। वस्तुएँ इंद्रियों पर अपने प्रभाव छोड़ती हैं। इन्हीं के माध्यम से मन वस्तुओं को जानता है। अब प्रश्न उठता है कि ऐंद्रिक प्रभावों की माध्यमिकता से मन जिस वस्तुजगत् को जानता है, वह उससे बाह्य है, तो ज्ञान की सत्यता की परीक्षा कैसी हो सकती है? सभी यथार्थवादियों के लिए यह एक कड़ी गुत्थी है। या फिर हेनरी बर्ग्साँ (1859-1941) की भाँति, अपरोक्षानुभूति स्वीकार की जाए। स्टोइकों ने ऐसा कुछ तो माना न था। इसलिए उन्हें यह मानना पड़ा कि सत्य वस्तुओं के प्रभावों अथवा प्रतिबिंब, स्वप्नों और मात्र कल्पनाओं के प्रतिबिंबों से कहीं अधिक स्पष्ट होते हैं। वे अपनी जीवंतता से हमारे भीतर सत्यता की भावना या विश्वास उत्पन्न करते हैं। यह आत्मगत भावना या विश्वास ही सत्य की कसौटी है। इस प्रकार स्टोइक दार्शनिकों ने ज्ञानात्मक व्यक्तिवाद का बीजवपन किया।
स्टोइक भौतिकी
भौतिकी के अंतर्गत स्टोइकों की पहली मान्यता यह थी कि किसी अशरीर वस्तु का अस्तित्व नहीं होता। उन्होंने ज्ञान को भौतिक संवेदना पर आधारित किया था। इसलिए पदार्थ की सत्ता को, जिसे हम ऐंद्रिक संवेदना द्वारा जानते हैं, स्वीकार करना आवश्यक था। किंतु वे सत्तात्मक द्वैत अथवा बहुत्व को स्वीकार करना अयुक्त समझते थे। वे अद्वैतवादी थे अतएव उनके लिए पदार्थ की ही एकमात्र सत्ता थी। पर उन्होंने आत्मा और ईश्वर का निराकरण नहीं किया। उन्हें भी पदार्थ में ही स्थान दिया। ईश्वर और आत्मा संबंधी परंपरागत विचारों से यह मत भिन्न अवश्य है किंतु स्टोइक दार्शनिकों ने अविरोध के नियम के आग्रह से ही इसे स्वीकार किया था। उनकी ज्ञानमीमांसा पदार्थ की सत्ता सिद्ध कर रही थी। संसार की एकता की व्याख्या के निमित्त उसे एक ही स्रोत से उद्भुत मानना उचित था। आत्मा और शरीर के संबंध पर विचार करने से भी उन्हें यही युक्तियुक्त प्रतीत हुआ। आत्मा और शरीर एक दूसरे पर क्रियाएँ और प्रतिक्रियाएँ करते हैं। आत्मा शरीर की चेतनता अथवा बुद्धि है। आत्मा की स्थापना करने के साथ ही वैश्व चेतना या वैश्व बुद्धि की स्थापना आवश्यक हो जाती है। इसलिए उन्होंने ईश्वर और संसार में वही संबंध माना जो व्यक्तिगत बुद्धि और शरीर में होता है। इन विचारों का उन्होंने यूनानी दर्शन के प्राचीन प्राथमिक सामग्री या उपादान के विचार के साथ समन्वय किया। हेराक्लाइटस ने ईसापूर्व छठी शताब्दी में कहा था, अग्नि वह प्राथमिक तत्व है जिससे विश्व का निर्माण हुआ। स्टोइक दार्शनिकों को अग्नि और बुद्धि में स्वभावसाम्य दिखाई दिया और उन्होंने कहा कि प्राथमिक अग्नि ही ईश्वर है। इस प्रकार उन्होंने एक सर्ववाद (पैंथीज्म) की स्थापना की, जिसमें संसार के मौलिक उपादान या प्रकृति, ईश्वर, आत्मा, बुद्धि और पदार्थ के अर्थों में कोई मौलिक अंतर न था। इस मान्यता के आधार पर स्टोइकों को यह मानने में कोई कठिनाई न थी कि विश्व बौद्धिक नियम के अधीन है। इस प्रकार पदार्थवाद का समर्थन करते हुए भी स्टोइक दार्शनिकों ने संसार की व्यवस्था, संगति, सुंदरता आदि की व्याख्या के निमित्त एवं व्यापक चेतन प्रयोजन खोज लिया।
स्टोइक नीति
किंतु अब उनके पास व्यक्ति की स्वतंत्रता की स्थापना के लिए कोई उचित तर्क नहीं रह गया था। उसके स्वभाव में बौद्धिक नियम की व्याप्ति होने से, वह जो कुछ करता है, स्वाभाविक है, बौद्धिक है। यह वही कठिनाई थी जो जर्मन दार्शनिक इमैनुएल कांट के नैतिक मन में आकर अटक गई। पर स्टोइक दार्शनिकों ने सैद्धांतिक स्तर से नीचे उतरकर इसका व्यावहारिक उत्तर दिया। उन्होंने कहा कि प्रकृति में बौद्धिक नियम की व्याप्ति के कारण मनुष्य बौद्धिक प्राणी है। प्राकृतिक नियमों के अनुसार सभी कुछ होता है; उसी के अनुसार प्राणिमात्र के व्यापार संपन्न होते हैं। किंतु मनुष्य को यह सुविधा है कि वह अपने कर्मों को, जो नियमित हैं, स्वीकार कर सके। बुद्धिमान् मनुष्य जानता है कि उसका जीवन विश्व के जीवन में समाहित है। वह जब अपनी स्वतंत्रता की बात सोचता है तो शेष मनुष्यों की स्वतंत्रता की बात भी सोचता है और तभी उसकी व्यक्तिगत स्वतंत्रता सीमित हो जाती है। किंतु दूसरों की स्वतंत्रता की स्वीकृति से अपनी स्वतंत्रता सीमित करने में उसे बाध्यता का अनुभव नहीं होता। इन स्टोइक विचारों से अवगत होकर, जब हम काँट को यह कहते हुए पाते हैं कि "दूसरों के साथ ऐसा व्यवहार करो जैसा अपने साथ किए जाने पर तुम्हें कोई आपत्ति न हो" अथवा, "ऐसे कर्म करो कि तुम्हारे कर्म विश्व के लिए नियम बन सकें, तब हमें स्टोइक जीवनदर्शन के व्यापक प्रभाव का भान होता है। स्टोइक दार्शनिकों ने व्यवस्थित व्यक्तिगत जीवन के माध्यम से व्यवस्थित एवं संपन्न सामाजिक जीवन की आशा की थी। व्यक्तिगत जीवन की व्यवस्था के लिए उन्होंने बहुत उपयोगी सुझाव दिए थे। वासनाओं को उन्होंने दुर्गुणों में गिना; सुखों को शुभों में स्थान नहीं दिया; और कर्तव्यपालन को उन्होंने बौद्धिक मनुष्य के गौरव के अनुकूल बताया। कहा जा सकता है कि उन्होंने मनुष्य को स्वतंत्रता का मार्ग न बताकर कठिन आत्मनियंत्रण का मार्ग बताया। बिना आत्मनियंत्रण के व्यवस्थित एवं संतुलित समाज की कल्पना नहीं की जा सकती। इस दृष्टि से, स्टोइक दार्शनिकों ने पाश्चात्य जगत् को वह मूल मंत्र दिया था, जिसकी सभी सामाजिक विचारकों ने बार बार आवृत्ति की। जर्मन दार्शनिक कांट के मत में स्टोइक नीति की व्याप्ति का उल्लेख ऊपर किया जा चुका है। अंग्रेज उपयोगितावादियों जेरेमी बेंथम और जॉन स्टुअर्ट मिल के नैतिक मतों का विश्लेषण करने पर भी हम यही पाएँगे कि यद्यपि उन्होंने प्रत्यक्षत: सुखवाद का समर्थन किया था तथापि मूलत: उन्होंने व्यक्ति के हित के माध्यम से समाज के हित की उपलब्धि के स्टोइक नियम का ही आश्रय लिया था। प्रसिद्ध अंग्रेज आदर्शवादी फ्रांसिस हर्बर्ट ब्रैडले (1846-1924) भी समाज में प्रत्येक व्यक्ति के एक निश्चित स्थान का निरूपण करता है और कहता है कि यदि प्रत्येक व्यक्ति अपने स्थान के अनुरूप कर्तव्यों का पालन करता रहे, तो वह स्वयं संपन्न जीवन व्यतीत कर सकता है।
महेन्‍द्र अरिदमन सिंह
महेन्‍द्र अरिदमन सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की बाह विधान सभा निर्वाचन क्षेत्र (निर्वाचन संख्या-94)से चुनाव जीता।
बह्गी
बह्गी में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
मक्किनवारिपल्लॆ (अनंतपुर)
मक्किनवारिपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
मांगरोल, जूनागढ़
मांगरोल (Mangrol) भारत के गुजरात राज्य के जूनागढ़ ज़िले में स्थित एक नगर है। यह अरब सागर के साथ तटस्थ है और यहाँ एक बालूतट (बीच) है।
सीमा पुरी
सीमा पुरी दिल्ली के उत्तर पूर्वी दिल्ली जिला का एक उप मंडल है।
प्रथम आंग्ल-बर्मी युद्ध
प्रथम आंग्ल-बर्मी युद्ध (5 मार्च 1824 - 24 फ़रवरी 1826), 19वीं शताब्दी में ब्रिटिश शासकों और बर्मी साम्राज्य के मध्य हुए तीन युद्धों में से प्रथम युद्ध था। यह युद्ध, जो मुख्यतया उत्तर-पूर्वी भारत पर अधिपत्य को लेकर शुरू हुआ था, पूर्व सुनिश्चित ब्रिटिश शासकों की विजय के साथ समाप्त हुआ, जिसके फलस्वरूप ब्रिटिश शासकों को असम, मणिपुर, कछार और जैनतिया तथा साथ ही साथ अरकान और टेनासेरिम पर पूर्ण नियंत्रण मिल गया। बर्मी लोगों को 1 मिलियन पाउंड स्टर्लिंग की क्षतिपूर्ति राशि की अदायगी और एक व्यापारिक संधि पर हस्ताक्षर के लिए भी विवश किया गया था।
यह सबसे लम्बा तथा ब्रिटिश भारतीय इतिहास का सबसे महंगा युद्ध था। इस युद्ध में 15 हज़ार यूरोपीय और भारतीय सैनिक मारे गए थे, इसके साथ ही बर्मी सेना और नागरिकों के हताहतों की संख्या अज्ञात है। इस अभियान की लागत ब्रिटिश शासकों को 5 मिलियन पाउंड स्टर्लिंग से 13 मिलियन पाउंड स्टर्लिंग तक पड़ी थी, (2005 के अनुसार लगभग 18.5 बिलियन डॉलर से लेकर 48 बिलियन डॉलर), जिसके फलस्वरूप 1833 में ब्रिरिश भारत को गंभीर आर्थिक संकट का सामना करना पड़ा था।
कालक्रम
दुःसाध्य प्रदेश होने के कारण इस क्षेत्र में अभियान का प्रचार वर्ष के शुरू और अंत के कुछ महीनों तक ही सीमित था, विशेषतः गर्मियों में बरसात के मौसम के दौरान.
कारण
18वीं शताब्दी के अंत और 19वीं शताब्दी की शुरुआत के दौरान बर्मी लोग अपने पड़ोसियों के प्रति एक विस्तारवादी नीति अपनाने लगे जिसके फलस्वरूप अंततः उनका ब्रिटिश भारत के साथ संघर्ष शुरू हो गया।
1784 में बर्मा ने अराकान पर आक्रमण करके उसपर जीत हासिल कर ली, जिसके फलस्वरूप बर्मा की सीमा ब्रिटिश भारत की सीमा तक आ पहुंची. बर्मी लोगो द्वारा किया गया आराकन का विध्वंस और इसके द्वारा अपने देश में परियोजनाओं के लिए अराकान से दासरुपी श्रमिकों की मांग के कारण इसकी सीमा के भारतीय छोर पर बड़ी संख्या में विद्रोहियों और शरणार्थियों तथा निर्वासितों के समुदायों का जन्म हुआ। उदहारण के लिए, 1798 में स्थानीय नेता नगा थान डे और 10,000 अराकानवासियों ने समूह के रूप में अपने घर छोड़ दिए और अधीर होकर भारत भाग गए। शरणार्थियों के कारण, जिसे बर्मा अपनी संपत्ति मनाता था और विद्रोही समझता था, बर्मी किंगडम ने सीमा पर भारतीय क्षेत्र में छापा मारना शुरू कर दिया।
1817 से शुरू करके, उत्तरपूर्वी भारत में, बर्मी लोगों ने असम पर धावा बोल दिया। 1822 तक, बर्मी सेना पूर्ण प्रभाव के साथ असम पर नियंत्रण कर चुकी थी और शरणार्थियों व विद्रोहियों की वही समस्या जो अराकान के साथ हुई थी, अब पुनः असम के साथ हो रही थी।
ब्रिटिश शासक पिछले 30 वर्षों से अपने पूर्वी सीमांत क्षेत्रों में बर्मा के साथ शांति या स्थायित्व संबंधी समझौता वार्ता करने का प्रयास कर रहे थे। भारत के गवर्नर जनरल, सर जॉन शोरे ने 1795 में कप्तान माइकेल सीमेस को एक लक्ष्य के साथ अमरपुरा भेजा, इस समय राजा बोदाव्पया (1781-1819) अमरपुरा पर शासन कर रहे थे, जो कोनबौंग राजवंश के संस्थापक, अलौंगपाया (1752-1760) के पुत्र थे, अलौंगपाया ने ही तीसरे बर्मी साम्राज्य की प्रतिष्ठा की थी।
1823 की शरद ऋतु से 1824 की गर्मियों तक
1823 की शरद ऋतु आने तक बंगाल के गवर्नर जनरल, लॉर्ड एम्हेर्स्ट, के पास अराकान मार्ग में शौप्री द्वीप पर अधिपत्य के ईस्ट इण्डिया कम्पनी के अधिकार संबंधी मुद्दे आने लगे। बर्मा ने आक्रमण करके इसे पुनः अधिकार में ले लिया, क्योंकि वह इसे राजा अवा के अधिपत्य में आने वाला बर्मी प्रान्त समझते थे।
23 सितम्बर 1823 को, बर्मा की एक सशस्त्र सेना ने शौप्री (बर्मी भाषा में शिनमाब्यु क्यूं) (बर्मी ရွင္မျဖဴွ ကၽြန္း), में ब्रिटिश शासकों पर हमला बोल दिया, जोकि चटगांव की ओर एक द्वीप है, इस दौरान उन्होंने 6 पहरेदारों को घायल कर दिया और मार डाला। दो बर्मी सेनाएं, एक मणिपुर से और एक असम से, कछार के अन्दर भी प्रवेश कर गयी, जो अब जनवरी 1824 से ब्रिटिश शासकों की सुरक्षा में था। बर्मी लोग बारबार कछार को धमकी और भयाक्रांत करने के लिए लक्ष्यांकित कर रहे थे। इसका विशेष महत्व यही था कि यह उस प्रमुख प्रान्त को नियंत्रित करता था, जिसे बंगाल पर आक्रमण के लिए इस्तेमाल किया जा सकता था। 5 मार्च 1824 को बर्मा के विरुद्ध युद्ध की औपचारिक घोषणा कर दी गयी। 17 मई को, बर्मा की सेना ने चटगांव पर आक्रमण कर दिया और पुलिस तथा सिपॉय (विदेशी सेना में नियुक्त देशज) की एक मिश्रित टुकड़ी को रामू स्थित अपनी नियुक्ति से भगा कर ले गए, लेकिन इसकी सफलता को आगे बरक़रार नहीं रख सके।
शीघ्र ही स्पष्ट हो गया कि यह अभियान देश के सम्बन्ध में बहुत ही अपर्याप्त जानकारी और बिना पर्याप्त प्रबंध के शुरू किया गया था। आत्मदमन कार्रवाई, जोकि बर्मी लोगों की रक्षात्मक प्रणाली का एक हिस्सा था, कठोर दृढ़ता के साथ की जाने लगी और इससे शीघ्र ही आक्रमणकारियों को अत्यंत कठिनाइयों का सामना करना पड़ा. सैनिकों का स्वास्थ्य गिरने लगा और उनका क्रम भी गंभीर रूप से गिरने लगा। अवा के राजा ने मोर्चे पर अपनी सेना के पास सहायता के लिए नयी सेना और सामान भेजा और जून की शुरुआत में ब्रिटिश सीमा पर एक आक्रमण किया गया, लेकिन यह असफल साबित हुआ। 8 जून को ब्रिटिश शासकों ने नया आक्रमण शुरू कर दिया। जिसके फलस्वरूप बर्मी लोगों को वापस बुला लिया गया और उनके तोपों द्वारा तोड़ डाले गए सशक्त किले धीरे-धीरे परित्यक्त हो गए।
1824 की शरद ऋतु से 1825 की गर्मियों तक
अगस्त की समाप्ति तक थर्रावड्डी के राजकुमार द्वारा किये गए एक आक्रमण को छोड़कर, बर्मी लोगों ने जुलाई और अगस्त महीनों के बीच ब्रिटिश शासकों और सैनिकों के साथ कोई छेड़छाड़ नहीं की। यह अंतराल कैम्पबेल के द्वारा तवॉय और मेरगुई तथा टेनासेरिम के पूर्ण तटीय क्षेत्र में बर्मी लोगों को शांत करने के लिए नियोजित किया गया था। यह एक महत्त्वपूर्ण विजय थी, क्योंकि देश रुग्णता से उबर रहा था और बीमारों को स्वास्थ्य-लाभ केंद्र पहुंचा रहा था, बीमारों की संख्या अब ब्रिटिश सेना में इतनी अधिक हो चुकी थी कि मुश्किल से लगभग 3,000 सैनिक युद्ध के लिए योग्य रह गए थे। इसी समय के लगभग, पेगु नदी के मुहाने पर स्थित, प्राचीन पुर्तगाली किले और सीरियम के कारखाने के विरुद्ध एक सेना भेजी गयी, जिसे कब्ज़े में ले लिया गया; अक्टूबर में मर्ताबन का प्रान्त ब्रिटश शासकों के अधीन पराजित कर दिया गया।
अक्टूबर के अंत तक वर्षा का मौसम समाप्त हो गया और अपनी सेनाओं की व्याकुलता से सावधान होकर अवा के न्यायालय ने उन सेवानिवृत्त सैनकों के दल को वापस बुला लिया, जो अराकान में प्रसिद्ध नेता महा बन्दुला के नेतृत्व में नियुक्त किये गए थे। नवम्बर के अंत तक अपने देश की सुरक्षा के लिए अनिवार्य प्रयाण के फलस्वरूप 30,000 सैनिकों की एक सेना ने रंगून और केम्मेनडाइन में ब्रिटिश लागों को घेर लिया, जिसके बचाव में कैम्पबेल के पास मात्र 5,000 योग्य सैनिक थे। विशाल सेना के साथ बर्मी लोगों ने केम्मेनडाइन पर बिना किसी सफलता के बार-बार आक्रमण किया और 7 दिसम्बर 1824 को बन्दुला कैम्पबेल द्वारा किये गए एक जवाबी हमले में हार गया। भगोड़े लोग नदी के पास एक सुरक्षित क्षेत्र में छिप गए, जहां पुनः अतिक्रमण कर लिया गया; यहां भी, उन पर 15 दिसम्बर को ब्रिटिश सेना द्वारा हमला किया गया और वे पूर्णतया भ्रमित होकर मैदान से भाग गए।
कैम्पबेल अब प्रोम तक बढ़ने का निर्णय ले चुका था; जो इर्रावड्डी नदी से लगभग 100 mi ऊंचाई पर स्थित था। वह 13 फ़रवरी 1825 को दो भागों में अपनी सेना लेकर आगे बढ़ा, एक सेना भूमार्ग से बढ़ रही थी और दूसरी जनरल विलोबाई कॉटन के नेतृत्व में फ्लोटिला से प्रारंभ होकर बढ़ रही थी, यह सेना दानुब्यू को जीतने के उद्देश्य से भेजी गयी थी। भूमार्ग से बढ़ रही सेना की कमान संभालते हुए वह 11 मार्च तक आगे बढ़ता रहा, तभी उसे यह बोध हुआ कि दानुब्यू पर उसके द्वारा किया गया हमला विफल हो जायेगा. फिर वह पीछे हट गया और 27 मार्च को कॉटन की सेना के साथ सम्मिलित हो गया, वह 2 अप्रैल को बिना किसी प्रतिरोध के दानुब्यू में अतिक्रमण करके घुस गया, अब तक बन्दुला एक बम के द्वारा मारा जा चुका था। ब्रिटिश जनरल 25 अप्रैल 1825 को प्रोम में प्रवेश कर गए और वर्षा के मौसम तक वहीं रहे।
1825 की शरद ऋतु से 1826 की गर्मियों तक
17 सितम्बर 1825 को एक माह के युद्धविराम का निर्णय लिया गया। गर्मियों के दौरान, जनरल जोसेफ वॉनटॉन मॉरिसन ने अराकान प्रान्त पर जीत प्राप्त कर ली थी; उत्तर दिशा में, बर्मी लोगों को असम से निष्काषित कर दिया गया था; और कछार क्षेत्र में ब्रिटिश सेना को कुछ सफलता मिली थी, हालांकि उनकी यह प्रगति आगे चलकर घने जंगलों के कारण बाधित हो गयी।
3 नवम्बर 1825 को युद्धविराम की समय सीमा समाप्त हो गयी और लगभग 9,000 सैनिकों के साथ अवा की सेना तीन भागों में प्रोम स्थित ब्रिटिश सेना की और बढ़ निकली, जिसे 3,000 यूरोपीय और 2,000 स्थानीय सैनिकों ने हरा दिया। हालांकि, अनेक ऐसी कार्रवाइयों के बाद भी, जिसमे बर्मी लोग आक्रमणकारी थे और आंशिक रूप से सफल भी थे, ब्रिटिश फिर भी विजयी रहे थे; 1 दिसम्बर को कैम्पबेल ने उनकी सेना की टुकड़ियों पर आक्रमण कर दिया और सफलतापूर्वक उन्हें उनके सभी ठिकानों से खदेड़ दिया, जिससे वे सभी दिशाओं में तितर-बितर हो गए। इर्रावड्डी के मार्ग पर पर स्थित बर्मियों ने मलून में आकर शरण ली, जहां उन्होंने 10,000 या 12,000 सैनिकों के साथ सख्ती से सुरक्षित ऊंची इमारतों और एक दुर्जेय बंदी शिविर पर कब्ज़ा कर लिया। 26 दिसम्बर को उन्होंने ब्रिटिश शिविर में युद्धविराम हेतु झंडा भेजा. वार्ता शुरू हो गयी, उन्हें निम्नांकित शर्तों पर शांति का प्रस्ताव दिया गया:
इस संधि पर औपचारिक सहमति हो गयी थी और ब्रिटिश शासकों द्वारा नियुक्त अधिकारियों द्वारा इस पर हस्ताक्षर कर दिए गए। हालांकि, राजा से अनुसमर्थन प्राप्त नहीं हो सका था और इस बात का संदेह था कि शायद बर्मी लोग इस पर हस्ताक्षर करने का इरादा नहीं रखते थे, अपितु युद्ध जारी रखने की तैयारी कर रहे थे। तदनुसार, कैम्पबेल ने 19 जनवरी 1826 को मलून में बर्मी सेना पर हमला कर दिया। यहां पर पुनः कुछ बर्मी लोगों द्वारा शांति का प्रस्ताव दिया गया, लेकिन इसे छल माना जा रहा था और बची हुई बर्मी सेना बगान के प्राचीन शहर में राजधानी की सुरक्षा में अंतिम कदम बढ़ाया. 9 फ़रवरी को उन पर आक्रमण करके उन्हें परास्त कर दिया गया। जब आक्रमणकारी सेना बस इतनी दूरी पर रह गयी कि वह पैदल चलते हुए 4 दिनों में अवा तक पहुंच सकती थी, तब वहां के राजा ने इस संधि को स्वीकार करने का निर्णय ले लिया।
डाक्टर प्राइस, जो कि एक अमेरिकी मिशनरी थे और जिन्हें युद्ध शुरू होने पर अन्य यूरोपियों के साथ जेल में डाल दिया गया था, उन्हें अभिपुष्टित संधि (जो 24 फ़रवरी 1826 को हस्ताक्षरित यांडबो संधि के नाम से जानी जाती है) के साथ ब्रिटिश शिविर में भेज दिया गया, युद्धबंदी मुक्त कर दिए गए और 25 लाख रुपयों (2.5 मिलियन) की एक किस्त दे दी गयी। इस प्रकार युद्ध समाप्ति पर पहुंच गया और ब्रिटिश सेना दक्षिण की ओर बढ़ गयी। ब्रिटिश सेना उन्ही प्रान्तों में बनी रही जहां बर्मी लोगों ने समर्पण कर दिया रंगून जैसे क्षेत्रों में, जो आर्थिंक शर्तों की संधि के अनतर्गत कई वर्षों के लिए गारंटी के रूप में अधिकृत कर लिए गए थे।
ये तथा तवॉय के प्रान्त ब्रिटश लोगों द्वारा भविष्य के समझौतों के लिए सौदे की छूट के रूप में बर्मा या सियाम के साथ ले लिए गए। युद्ध के बाद इनकी देखभाल ईस्ट इण्डिया कम्पनी द्वारा बिना किसी लाभ के उद्देश्य से की जा रही थी। 1830 के दशक में इन प्रान्तों को छोड़ने के सम्बन्ध में गंभीर रूप से विचार किये गए थे।
द्राक्षाक्षेत्र
द्राक्षाक्षेत्र (vineyard, विन्यर्ड) या अंगूरबाग़ान अंगूर फलने वाली लताओं का बाग़ान होता है। इन अंगूरों का प्रयोग हाला (वाइन) बनाने के लिए होता है, लेकिन कुछ मात्रा में खाने-वाले अंगूर, किशमिश और अंगूर रस का भी उत्पादन होता है। द्राक्षाक्षेत्रों में लताओं और अंगूरों की देखरेख और कृषि को द्राक्षाकृषि कहते हैं।
बाघ
बाघ या व्याघ्र (Tiger) जंगल में रहने वाला मांसाहारी स्तनधारी पशु है। यह अपनी प्रजाति में सबसे बड़ा और ताकतवर पशु है। यह तिब्बत, श्रीलंका और अंडमान निकोबार द्वीप-समूह को छोड़कर एशिया के अन्य सभी भागों में पाया जाता है। यह भारत, नेपाल, भूटान, कोरिया और इंडोनेशिया में अधिक संख्या में पाया जाता है। इसके शरीर का रंग लाल और पीला का मिश्रण है। इस पर काले रंग की धारियाँ पायी जाती हैं। वक्ष के भीतरी भाग और पाँव का रंग सफेद होता है। बाघ १३ फीट लम्बा और ३०० किलो वजनी हो सकता है। बाघ का वैज्ञानिक नाम "पेंथेरा टिग्रिस" (Panthera tigris) है। यह भारत का राष्ट्रीय प्राणी भी है।
नामोत्पत्ति
बाघ शब्द संस्कृत के व्याघ्र का तदभव रूप है।
संरक्षण
बाघ एक अत्यंत संकटग्रस्त प्राणी है। इसे वास स्थलों की क्षति और अवैध शिकार का संकट बना ही रहता है। पूरी दुनिया में उसकी संख्या ६,००० से भी कम है। उनमें से लगभग ४,००० भारत में पाए जाते हैं। भारत के बाघ को एक अलग प्रजाति माना जाता है, जिसका वैज्ञानिक नाम है पेंथेरा टाइग्रिस टाइग्रिस। बाघ की नौ प्रजातियों में से तीन अब विलुप्त हो चुकी हैं। ज्ञात आठ किस्‍मों की प्रजाति में से रायल बंगाल टाइगर उत्‍तर पूर्वी क्षेत्रों को छोड़कर देश भर में पाया जाता है और पड़ोसी देशों में भी पाया जाता है, जैसे नेपाल, भूटान और बांगलादेश। भारत में बाघों की घटती जनसंख्‍या की जांच करने के लिए अप्रैल १९७३ में प्रोजेक्‍ट टाइगर (बाघ परियोजना) शुरू की गई। अब तक इस परियोजना के अधीन बाघ के २७ आरक्षित क्षेत्रों की स्‍थापना की गई है जिनमें ३७,७६१ वर्ग कि॰मी॰ क्षेत्र शामिल है।
इतिहास
बाघ के पूर्वजों के चीन में रहने के निशान मिले हैं। हाल ही में मिले बाघ की एक विलुप्त उप प्रजाति के डीएनए से पता चला है कि बाघ के पूर्वज मध्य चीन से भारत आए थे। वे जिस रास्ते से भारत आए थे कई शताब्दियों बाद इसी रास्ते को रेशम मार्ग (सिल्क रूट) के नाम से जाना गया। आक्सफोर्ड यूनिवर्सिटी और अमेरिका में एनसीआई लेबोरेट्री ऑफ जीनोमिक डाइवर्सिटी के वैज्ञानिकों के मुताबिक १९७० में विलुप्त हो जाने वाले मध्य एशिया के कैस्पियन बाघ व रूस के सुदूर पूर्व में मिलने वाले साइबेरियाई या एमुर बाघ एक जैसे हैं। इस खोज से यह पता चलता है कि किस तरह बाघ मध्य एशिया और रूस पहुंचे। आक्सफोर्ड के वाइल्ड लाइफ रिसर्च कंजरवेशन यूनिट के एक शोधकर्ता कार्लोस ड्रिस्काल के अनुसार विलुप्त कैस्पियन और आज के साइबेरियाई बाघ सबसे नजदीकी प्रजातियां हैं। इसका मतलब है कि कैस्पियन बाघ कभी विलुप्त नहीं हुए। अध्ययन के हवाले से कहा गया है कि ४० साल पहले विलुप्त हो गए कैस्पियन बाघों का ठीक से अध्ययन नहीं किया जा सका था। इसलिए हमें डीएनए नमूनों को फिर से प्राप्त करना पड़ा। एक अन्य शोधकर्ता डॉ॰ नाबी यामागुची ने बताया कि मध्य एशिया जाने के लिए कैस्पियन बाघों द्वारा अपनाया गया मार्ग हमेशा एक पहेली माना जाता रहा। क्योंकि मध्य एशियाई बाघ तिब्बत के पठारी बाघों से अलग नजर आते हैं। लेकिन नए अध्ययन में कहा गया है कि लगभग १० हजार साल पहले बाघ चीन के संकरे गांसु गलियारे से गुजरकर भारत पहुंचे। इसके हजारों साल बाद यही मार्ग व्यापारिक सिल्क रूट के नाम से विख्यात हुआ।
कुणाल कामरा
कुणाल कामरा (जन्म: ३ अक्टूबर १९८८ ) एक भारतीय हास्य अभिनेता हैं जो रोजमर्रा के जीवन से जुड़ी घटनाओं पर कॉमेडी करने के लिए जाने जाते हैं। कामरा सोशल मीडिया के माध्यम से सत्ताधारी सरकार की व्यंग्यात्मक आलोचना करने के लिए प्रसिद्ध हैं। हाल ही में न्यू यॉर्क टाइम्स ने कोविड महामारी के दूसरे चरण में भारत में आई आपदा के विषय में कुणाल के मत को प्रकाशित किया है।
सन २०२० में, कामरा को इंडिगो एयरलाइन्स की एक उड़ान में एक घटना के बाद पांच भारतीय एयर कैरियर द्वारा तीन महीने के लिए उड़ान भरने से प्रतिबंधित कर दिया गया था। इस घटना में उन्होंने भारतीय समाचार एंकर अर्नब गोस्वामी को कथित तौर पर परेशान किया था।
जीवन यात्रा
कुणाल कामरा का जन्म 3 अक्टूबर 1988 को माहिम, मुंबई, भारत में हुआ था। कामरा मुंबई में पली-बढ़ीबढ़े और कॉमर्स में डिग्री के लिए जय हिंद कॉलेज में दाखिला लिया। प्रसून पांडे के विज्ञापन फिल्म प्रोडक्शन हाउस कॉर्कोइस फिल्म्स में प्रोडक्शन असिस्टेंट के रूप में काम करना शुरू करने के लिए उन्होंने स्नातक के दूसरे वर्ष में पढ़ाई छोड़ दी, जहां उन्होंने ग्यारह साल तक काम किया।
२८ जनवरी २०२० को, इंडिगो की उड़ान में यात्रा करते समय, कामरा ने समाचार एंकर अर्णव गोस्वामी का सामना किया, और उन्हें अपने साथ बहस करने के लिए आमंत्रित किया। कामरा ने अर्नब के राष्ट्रीय मामलों और रोहित वेमुला की आत्महत्या पर की गई कवरेज पर सवाल उठाए थे। कामरा ने बाद में ट्विटर पर इस घटना का १.५१ मिनट लंबा वीडियो जारी किया, जिसमें कामरा द्वारा पूछताछ किए जाने पर अर्णब का जवाब नहीं दिया गया। अगले दिन, इंडिगो ने कामरा को छह महीने की अवधि के लिए अपनी उड़ान में सवार होने से प्रतिबंधित कर दिया।
उसी दिन, सरकारी स्वामित्व वाली एयरलाइन एयर इंडिया ने उन पर अनिश्चित काल के लिए प्रतिबंध लगा दिया। भारतीय उड्डयन मंत्री, हरदीप सिंह पुरी ने ट्वीट किया कि अन्य एयरलाइनों को भी कामरा का अनुसरण करना चाहिए और कामरा पर प्रतिबंध लगाना चाहिए ताकि यह सुनिश्चित हो सके कि एक उदाहरण स्थापित किया गया था। अगले दिन, अन्य एयरलाइंस स्पाइसजेट और गोएयर ने भी उन पर अनिश्चित काल के लिए प्रतिबंध लगा दिया। घटना के लिए अत्यधिक होने और डीजीसीए के मौजूदा नियमों के खिलाफ प्रतिबंध की आलोचना की गई थी।
कामरा ने ₹२५ लाख (US$३५,000) के मुआवजे की मांग करते हुए यात्रा प्रतिबंध के खिलाफ इंडिगो को कानूनी नोटिस जारी किया है।
कोर्ट की अवमानना ​​का आरोप
रिपब्लिक टी.वी. के प्रधान संपादक अर्णव गोस्वामी को ११ नवंबर २०२० को सुप्रीम कोर्ट द्वारा अंतरिम जमानत दिए जाने के बाद, कामरा ने सुप्रीम कोर्ट की आलोचना करने वाले कई ट्वीट किए। आठ लोगों ने कामरा पर अदालत की अवमानना ​​का आरोप लगाया और उन पर मुकदमा चलाया. अटॉर्नी जनरल के. के. वेणुगोपाल ने ट्वीट से संबंधित अवमानना ​​की कार्यवाही शुरू करने के लिए अपनी अनिवार्य मंजूरी दे दी। कामरा ने कहा कि उनका मानना ​​है कि "दूसरों की व्यक्तिगत स्वतंत्रता के मामलों पर भारत के सर्वोच्च न्यायालय की चुप्पी की आलोचना नहीं की जा सकती।" उनका ट्वीट्स को वापस लेने का इरादा नहीं है और न ही उनके लिए माफी मांगने का है। उन्होंने कहा कि उनके अवमानना ​​मामले की सुनवाई के लिए जो समय दिया जा सकता है, उसे अदालत के समक्ष लंबित अधिक महत्वपूर्ण मामलों पर खर्च किया जाना चाहिए।
जलालपुर पंचम गाँव, कन्नौज (कन्नौज)
जलालपुर पंचम कन्नौज, कन्नौज, उत्तर प्रदेश स्थित एक गाँव है।
जनसांख्यिकी
यहाँ की जनसंख्या लगभग 5000 है।
छिमटा, गैरसैण तहसील
छिमटा, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
प्रवर्धक (बहुविकल्पी)
प्रवर्धक (amplifier) उस युक्ति को कहते हैं जो किसी संकेत (सिगनल) की शक्ति बढ़ा दे। प्रवर्धक से निम्नलिखित का बोध हो सकता है-
वसंत विहार
वसंत विहार दिल्ली के दक्षिण पश्चिम दिल्ली जिला का एक उप मंडल है। यह दिल्ली कि एक आवासीय कालोनी भी है।
बागमरा
बागमरा में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
1968 ग्रीष्मकालीन ओलंपिक
1968 ग्रीष्मकालीन ओलंपिक, आधिकारिक तौर पर XIX ओलंपियाड के खेलों के रूप में जाना जाता है, अक्टूबर 1968 में मैक्सिको सिटी, मैक्सिको में आयोजित एक अंतर्राष्ट्रीय मल्टी-स्पोर्ट कार्यक्रम था।
मेलबोर्न में 1956 खेल और टोक्यो में 1964 के खेल के बाद, 1968 के खेलों को वर्ष की अंतिम तिमाही में तीसरे स्थान पर रखा गया था। मैक्सिकन छात्र आंदोलन 1968 में एक साथ हुआ और ओलंपिक खेलों को सरकार के दमन से सहसंबंधित किया गया।
पदक से सम्मानित
1968 के ग्रीष्म ओलम्पिक कार्यक्रम में निम्नलिखित 18 खेलों में 172 घटनाएं शामिल थीं:
प्रदर्शन के खेल
आयोजकों ने ओलंपिक में एक जूडो टूर्नामेंट आयोजित करने से मना कर दिया, भले ही यह चार साल पहले एक पूर्ण-मेडल खेल था। यह आखिरी बार था जब जूडो ओलंपिक खेलों में शामिल नहीं था।
भाग लेने वाली राष्ट्रीय ओलंपिक समितियां
पूर्वी जर्मनी और पश्चिम जर्मनी ने पहली बार ग्रीष्मकालीन ओलंपियाड में अलग-अलग संस्थाओं के रूप में हिस्सा लिया, और 1988 के बाद भी ऐसा ही रहेगा। बारबाडोस एक स्वतंत्र देश के रूप में पहली बार प्रतिस्पर्धा करते थे। ग्रीष्मकालीन ओलंपियाड में पहली बार ब्रिटिश होन्डुरास (अब बेलीज़), कांगो लोकतांत्रिक गणराज्य (कांगो-किन्शासा), एल सल्वाडोर, गिनी, होंडुरास, कुवैत, निकारागुआ, परागुए, सिएरा लियोन, और संयुक्त राज्य वर्जिन द्वीप समूह 1964 में मलेशियाई टीम के हिस्से के रूप में प्रतिस्पर्धा के बाद सिंगापुर एक स्वतंत्र देश के रूप में खेलों में लौट आया। सूरीनाम और लीबिया ने वास्तव में पहली बार (1960 और 1964 में क्रमशः भाग लिया, उन्होंने उद्घाटन समारोह में भाग लिया, लेकिन उनके एथलीटों ने प्रतियोगिता से वापस ले लिया।)
पदक गिनती
ये शीर्ष दस राष्ट्र हैं, जो 1968 के खेलों में पदक जीते थे। मेज़बान मैक्सिको ने प्रत्येक पदक के 3 रंगों का जीता।
बिना (पौधा)
बिना का पौधा सुंदरवन (समुन्द्र के तटीय छेत्र में उगने वाले पौधौ का वन) में पैदा होता हें, यह भारत के पश्चिम छेत्र में समुन्द्र के तटीय छेत्र में नमकिन पानी में पैदा होता है। संस्कृत में इसे अग्निमुखा एवं अग्निसिखा कहते हैं। इसकी जड़े तटीय पानी में फैली हुई और लम्बी होती है। इसके पते समान्य, उल्टे, अंडे के आकर में लम्बे होते हें. इसका वनस्पति विज्ञानं नाम र्हिजोफोरा मंगल हें. इसका फूल छत्री की तरह अन्य छोटे-छोटे फूलों से बना होता है। इसका एक ही बीज होता है जो गिरने से पहले ही फलित हो जाता है।
अज़ीज़ क़ुरैशी
अज़ीज़ कुरैशी उत्तराखण्ड ,उत्तर प्रदेश एवं मिजोरम के पूर्व में राज्यपाल रहें हैं। उन्हें मध्य प्रदेश सरकार द्वारा 24 जनवरी 2020 को मध्य प्रदेश उर्दू अकादमी के अध्यक्ष के रूप में नियुक्त किया गया है।
चित्रकाव्य
चित्रकाव्य वह आलंकारिक काव्य है जिसके चरणों की रचना ऐसी युक्ति से की गई हो कि वे चरण किसी विशिष्ट क्रम से लिखे जाने पर कमल, खड़ग, घोड़े, रथ, हाथी आदि के चित्रों के समान बन जाते हों। इसकी गणना अधम प्रकार के काव्यों में होती है।शब्दचित्र और (2) अर्थचित्र।
परिचय
"ध्वन्यालोक" में जिसे "चित्रकाव्य" कहा है, वही "काव्यप्रकाश" का अवरकाव्य (अधम काव्य) है। स्फुट (स्पष्ट) व्यंग्यार्थ (चाहे वह मनुष्य हो या गुणीभूत) का अभाव रहने पर शब्दालंकार अर्थालंकार आदि से, जिसमें शब्दवैचित्र्यमूलक या अर्थवैचित्र्यमूलक कोरे चमत्कार की सृष्टि की जाती है, उसे "चित्रकाव्य" कहते हैं। इसमें रस-भावादि काव्य के मर्मस्पर्शी तत्वों के न रहने से अनुभूति की गहराई का अभाव रहता है; अनुप्रास, यमक या उपमा, रूपक आदि की कोरी शब्दार्थ क्रीड़ा ही मुख्य हो उठती है। शब्दों या अर्थों को लेकर खिलवाड़ या व्यायाम ही यहाँ अधिकतर अभिप्रेत है। इन्ही आधारों पर इस काव्य विधा के दो भेद माने गए हैं- (1) शब्दचित्र और (2) अर्थचित्र।
बमणबेरा, थराली तहसील
बमणबेरा, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
चित्रकाव्य
परिचय
जहाँ (स्फुट व्यंग्य के अभाव में) अनुप्रास, यमकादि शब्दालंकारों या ओजप्रसादादि गुणव्यंजक वर्णों से शब्दगत चमत्कार प्रदर्शित होता है, उसे शब्दचित्र कहते हैं और जहाँ उपमा-उत्प्रेक्षादि ऊहात्मक अर्थालंकारों से अर्थगत क्रीड़ापरक चमत्कार लक्षित होता है, उसे अर्थचित्र कहते हैं। इनमें भावपूर्ण एवं रमणीयार्थ की अवहेलना करते हुए क्रीड़ावृत्ति पर ही बल दिया जाता है। "शब्दचित्र" वर्णाडंबर के माध्यम से भी चित्रसर्जन होता है- जैसे हिंदी के "अमृतध्वनि" नामक काव्यरूप में। दंडी ने स्वर-स्थान-वर्ण-नियम-कृत वैचित्र्यमूलक कुछ शब्दालंकारों की चर्चा करते हुए दो तीन चार व्यंजन, स्वर आदि वाले चित्रकाव्यभेद का भी निर्देश दिया है।
इससे भी आगे बढ़कर शब्दक्रीड़ा का एक विशिष्ट प्रकार है जिसे प्राय: चित्रबंधकाव्य कहते हैं और जिसमें खड्ग, पद्म, हल आदि की रेखाकृतियां में बद्ध, सप्रयास गढ़े पद्य मिलते हैं। हृदयस्पर्शिता से बहुत रहित होने से इन्हें काव्य नहीं पद्य मात्र कहना चाहिए। "रुद्रट" आदि ने इसे ही "चित्रालंकार" नामक शब्दालंकार का एक भेद कहा है। "अर्थचित्र" में मुख्यत: ऊहामूलक, कष्टकल्पनाश्रित, क्रीड़ापरक एवं असहज अर्थवैचित्र्य मात्र की उद्भावना की जाती है। अत: वे भी सहृदय हृदय के संवादभागी न होकर विस्मयपूर्ण कुतूहल के सर्जक होते हैं। "प्रहेलिका" और "दुष्ट प्रहेलिका" के भेद भी चित्रकाव्य ही हैं। इनसें भी सप्रयास शब्दार्थ क्रीड़ा से कुतूहलसर्जना की जाती है।
तात्पर्य यह कि चित्रकाव्य की प्रेरणा कवि के भावाकुल अंतस्तल से नहीं वरन् क्रीड़ापूर्ण एवं वैचित्र्यसूचक कुतूहलवृत्ति से मिलती है। अत: कविहृदय की भावसंपत्ति से सहज विलास का उन्मेष यहाँ नहीं दिखाई देता।
बंध - चित्रकाव्य में छंद की ऐसी रचना जिसकी कुछ विशिष्ट नियमों के अनुसार उसकी पंक्तियों के अक्षर बैठाने से किसी विशेष प्रकार की आकृति या चित्र बन जाय। जैसे-अश्वबंध, ख़ड्गबंध, छत्र-बंध आदि।
मट्लगॊंडि (अनंतपुर)
मट्लगॊंडि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चित्रकाव्य
परिचय
चरण-गुप्त - एक प्रकार का चित्र-काव्य जिसके कई भेद होते हैं। इसमें कोष्ठक बनाकर उनमें कविता के चरणों या पंक्तियों के अक्षर भरे जाते हैं।
हिन्दी में चित्रकाव्य
केशवदास का एक सवैया लीजिये :
इस सवैया की किसी भी पंक्ति को किसी ओर से भी पढिये, कोई अंतर नहीं पड़ेगा।
महुवा, भावनगर
महुवा (Mahuva) भारत के गुजरात राज्य के भावनगर ज़िले में स्थित एक नगर है। यह अरब सागर के साथ तटस्थ है।
तल्ला विनौला, जैंती तहसील
तल्ला विनौला, जैंती तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
महेश नारायण सिंह
महेश नारायण सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की हण्डिया विधान सभा निर्वाचन क्षेत्र (निर्वाचन संख्या-258)से चुनाव जीता।
चिन के स्टोन ड्रम
चिन शिह कू (चीनी: ; वेड-गाइल्स: चिन शिह कू) के स्टोन ड्रम प्राचीन चीनी में सबसे पुराने ज्ञात "पत्थर" शिलालेख वाले दस ग्रेनाइट पत्थर है। चूंकि ये खुदा हुआ पत्थर मोटे तौर पर ड्रम के आकार का होता है, इसलिए इन्हें कम से कम 7वीं शताब्दी के बाद से चिन के स्टोन ड्रम के रूप में जाना जाता है।
उनकी प्रसिद्धि इसलिए है क्योंकि वे चीन में सबसे पुराने ज्ञात पत्थर के शिलालेख हैं, जो उन्हें एपिग्राफर्स के लिए एक अमूल्य खजाना बनाते हैं। पत्थर के ड्रम अब बीजिंग के पैलेस संग्रहालय में रखे गए हैं। प्रत्येक ड्रम 73 सेमी से 87.5 सेमी की ऊंचाई के होते हैं, और 56 से 80.1 सेमी व्यास में होते है। स्टोन ड्रम का वजन लगभग 400 किलोग्राम होता है।
शिलालेख
उन पर प्राचीन शिलालेखों को प्रत्येक पत्थर के आकार और अनुपात के अनुसार व्यवस्थित किया गया है, सबसे बड़ा पत्थर जिसमें प्रत्येक में पांच वर्णों की पन्द्रह रेखाएँ हैं, और सबसे छोटा पत्थर जिसमे प्रत्येक में आठ रेखांकन की नौ पंक्तियों हैं, जो बड़े करीने से एक ग्रिड में व्यवस्थित है। विषय आम तौर पर क्लासिक ऑफ़ पोएट्री की शैली की चार-वर्ण वाली कविता है, जिनमें से कुछ पंक्तियां का सीधा उल्लेख भी इन ड्रम्स पे हैं। विषय आम तौर पर शाही शिकार और मछली पकड़ने की गतिविधियों को स्मरण करता है।
मन जाता है की मूल रूप से इसमें लगभग 700 वर्णों का उल्लेख ह। किन्तु जब डू फू के तांग राजवंश (618-907 सीई) में उनका उल्लेख किया गया था, उससे पहले ही स्टोन ड्रम काफी क्षतिग्रस्त और नष्ट हो चुके थे। सोंग राजवंश (960-1279 CE) द्वारा ड्रम में केवल 501 रेखांकन थे, जब अब तक की सबसे अच्छी रबिंग बनाई गई थी। बाद के वर्षों में बार-बार रगड़ने से उन्हें और नुकसान हुआ, और एक को मोर्टार में भी परिवर्तित कर दिया गया था, जिससे इसका एक तिहाई अंश नष्ट हो गया था। पत्थरों पर आज मात्र 272 अक्षर दिखाई देते हैं। सर्वोत्तम रबिंग में, 501 वर्णों में से केवल 470 ही सुपाठ्य हैं (लगभग 68%। दोहराए गए ग्राफ़ को छोड़ने के बाद, यह हमारे पास केवल 265 विभिन्न ग्राफ़ का मूल खजाना छोड़ते है, जिनमें से 49 किसी अन्य स्रोत से हमे प्राप्त नहीं होते। यहां तक ​​कि पहचानने योग्य रेखांकन के बीच, उनमें से कई का उपयोग अन्यत्र अप्राप्य तरीकों से किया जाता है, जिससे उनकी व्याख्या में बड़ी कठिनाई और असहमति होती है, जो कि झोउ राजवंश के शिलालेखों के लिए सामान्य स्थिति है।
खोज
स्टोन ड्रम का प्रथम उल्लेख 7वीं शताब्दी से प्राप्त होता है, पर हो सकता है कि वे पिछली शताब्दी के भीतर पाए गए हों। उनकी वास्तविक खोज का कोई रिकॉर्ड मौजूद नहीं है, इसलिए उनकी तारीख और खोज स्थान अनिश्चित हैं, और व्यापक विद्वानों के विवाद का विषय हैं। वैगनर (1990) ने अनुमान लगाया है कि ड्रम की खोज का मूल स्थान शानक्सी प्रांत के फेंग्ज़ियांग काउंटी में चिन शाही कब्रों से सम्बन्ध हो सकता ह। लेकिन वे एक अन्य संभावित प्रासंगिक स्थान का भी उल्लेख करते है: शिगुशन (石鼓山 ) नामक एक पर्वत।
झलक दिखला जा 4
झलक दिखला जा 4 डांस रियलिटी शो झलक दिखला जा का चौथा सीजन है। इसका प्रीमियर 12 दिसंबर 2010 को सोनी एंटरटेनमेंट टेलीविजन पर हुआ। श्रृंखला की मेजबानी मोना सिंह और सुमीत राघवन ने की थी। मेयांग चांग और मारिस्चा फर्नांडीस ने 8 मार्च 2011 को प्रतियोगिता जीती
रॉबर्ट पैटिनसन
रॉबर्ट पैटिनसन  (जन्म - 13 मई 1986), एक अंग्रेज अभिनेता, मॉडल और संगीतकार हैं। उन्हें स्टेफनी मेयर के उपन्यास ट्वाइलाईट के फ़िल्मी रूपांतरण में एडवर्ड कलन की भूमिका और फिल्म हैरी पॉटर और आग का प्याला में सेडरिक डिगोरी की भूमिका के लिए सबसे ज्यादा जाना जाता है।
मॉडलिंग
पैटिनसन ने बारह वर्ष की आयु से मॉडलिंग की शुरुआत की, लेकिन यह कार्य केवल चार वर्षों तक ही चला. मॉडल के रूप में कार्य की कमी के लिए उन्होंने अपने मर्दाना स्वरूप को दोषी ठहराया है। दिसंबर 2008 में पैटिनसन ने इसे स्पष्ट किया, "जब मैंने पहली बार काम करना शुरू किया, तब मैं काफी लंबा था और एक लड़की की तरह दिखता था, इसलिए मुझे बहुत काम मिला, क्योंकि यह वो दौर था, जब उभयलिंगी दिखावट को पसंद किया जाता था। मुझे लगता है कि बाद में मै पुरुषों की तरह अधिक दिखने लगा, शायद इसीलिए मुझे आगे काम नहीं मिला. मेरा मॉडलिंग कॅरियर सर्वाधिक असफल था।" पैटिनसन हैकेट के शरद-ऋतु 2007 कलेक्शन के विज्ञापन अभियान में दिखाई दिये।
अभिनय
पैटिनसन ने सन 2004 में बनी टेलीविज़न फिल्म रिंग ऑफ द निबेलंग्स में और निर्देशिका मीरा नायर की फिल्म वैनिटी फेयर में सहायक भूमिकाएं निभाईं, हालांकि इस फिल्म से उनके दृश्यों को हटा दिया गया और वे दृश्य केवल DVD संस्करण में ही दिखाई दिए। मई 2005 में, उन्हें ब्रिटेन के रॉयल कोर्ट थिएटर (Royal Court Theatre) में होने वाले द वुमन बिफोर के प्रीमियर के लिए चुना गया था, लेकिन उदघाटन-रात्रि के कुछ ही समय पूर्व उन्हें हटाकर टॉम रिले को ले लिया गया। बाद में उस वर्ष उन्होंने फिल्म हैरी पॉटर एंड द गौब्लेट ऑफ फायर में सेड्रिक डिगरी की भूमिका निभाई. इसके लिए उन्हें द टाइम्स द्वारा उस वर्ष के ब्रिटिश स्टार ऑफ टुमॉरो के लिए नामित किया गया। टुमॉरो एक से अधिक बार उन्हें अगला जूड लॉ कहा गया है।
पैटिनसन ने फिल्म ट्वाइलाईट, जो इसी नाम से स्टेफनी मेयर द्वारा लिखे गए प्रसिद्ध उपन्यास पर आधारित थी, में एडवर्ड कलन की भूमिका निभाई, जो 21 नवम्बर 2008 को उत्तरी अमेरिका में रिलीज हुई। TV गाइड के अनुसार एडवर्ड कलन की भूमिका के ऑडीशन को लेकर पैटिनसन प्रारंभ में आशंकित थे क्योंकि उन्हें डर था कि इस चरित्र से जिस "निपुणता" की उम्मीद की जा रही थी, वे उस पर खरे नहीं उतर पाएंगे. ट्वाइलाईट के अगले संस्करणों में भी उन्होंने एडवर्ड कलन की अपनी भूमिका दोहराई The Twilight Saga: New Moon और आगामी एक्लिप्स में, जिसका फिल्मांकन अगस्त 2009 में शुरू हुआ और यह 30 जून 2010 को रिलीज होगी।
फीचर फिल्मों लिटिल ऐशेस (जिसमें उन्होंने सल्वाडोर डली की भूमिका निभाई), हाऊ टू बी (एक ब्रिटिश कॉमेडी) और एक लघु फिल्म द समर हाउस में भी पैटिनसन ने मुख्य भूमिकाएं निभाईं.
झारखंड मुक्ति मोर्चा
झारखंड मुक्ति मोर्चा (झामुमो) झारखण्ड का एक प्रमुख क्षेत्रीय राजनैतिक दल है, जिसका प्रभाव क्षेत्र नव-सृजित झारखंड एवं उड़ीसा, बंगाल तथा छत्तीसगढ के कुछ आदिवासी क्षेत्रों में है। शिबू सोरेन झामुमो के अध्यक्ष हैं। झारखंड के लिए इसका चुनाव चिन्ह धनुष और बाण है।
रॉबर्ट पैटिनसन
अभिनय
2009 में, पैटिनसन 81वें एकाडमी अवार्ड्स में प्रस्तुत हुए. 10 नवम्बर को रिवॉल्वर एंटरटेनमेंट (Revolver Entertainment) ने पैटिनसन के जीवन और लोकप्रियता का वर्णन करनेवाले एक वृत्तचित्र, रौब्सेस्ड (Robsessed), की DVD रिलीज की। द टेलीग्राफ की 10 सर्वाधिक कमाई वाले अभिनेताओं की सूची में  ट्वाइलाईट फिल्मों से हुई £10 मिलियन ($16 मिलियन) आय के साथ  पैटिनसन को दसवां स्थान दिया गया।
झारखंड मुक्ति मोर्चा
पार्टी आधिकारिक तौर पर झारखण्ड के आदिवासी योद्धा बिरसा मुंडा के जन्मजयंती पर बनाई गई थी, जिन्होंने वर्तमान झारखंड में ब्रिटिश शासन के खिलाफ लड़ाई लड़ी थी। झारखण्ड राज्य भी 2000 में बिरसा मुंडा के जन्मजयंती पर अस्तित्व में आया।
रॉबर्ट पैटिनसन
अभिनय
2010 में पैटिनसन 1885 के उपन्यास बेल अमी के फ़िल्मी रूपांतरण में जोर्जेस डयूरॉय की भूमिका निभाएंगे. वे निर्माता डेविड प्यू के एक थिएटर निर्माण में और फिल्म रिमेम्बर मी में भी दिखाई देंगे, जो 12 मार्च 2010 को रिलीज होगी।
संगीत
पैटिनसन गिटार और पियानो बजाते हैं और अपनी धुनें भी खुद बनाते हैं। वे ट्वाइलाईट साउंडट्रैक के दो गीतों: "नेवर थिंक", जो उन्होंने सैम ब्रैडली के साथ मिलकर लिखा और "लेट मी साइन", जो मार्कस फॉस्टर और बॉबी लोंग ने लिखा था, में गायक के रूप में दिखाई देते हैं। निर्देशक कैथरीन हार्डविक ने पैटिनसन की जानकारी के बिना उनकी रिकॉर्डिंग को प्रारम्भिक संस्करण में जोड़ दिया और इस तरह ये गीत फिल्म में शामिल हुए. बाद में उन्होंने यह माना कि "विशेषतः उनमें से एक ने, दृश्य को बेहतर बनाया. वह ऐसा लग रहा था, मानो उसे वहां होना ही चाहिए था। फिल्म हाऊ टू बी के साउंडट्रैक में पैटिनसन द्वारा गाए गए और गीतकार जो हेस्टिंग्स द्वारा लिखे गए तीन मौलिक गीत प्रस्तुत किये गए हैं।
झारखंड मुक्ति मोर्चा
पार्टी का गठन
4 फरवरी 1973 को बिनोद बिहारी महतो पार्टी के अध्यक्ष और शिबू सोरेन महासचिव बने। उस समय के प्रमुख पार्टी नेता थे: कॉमरेड एके रॉय (पार्टी सचिव-औद्योगिक और कोयला मजदूर समाज), निर्मल महतो (प्रमुख ट्रेड यूनियन आंदोलन के नेता) और टेकलाल महतो, अन्य।
रॉबर्ट पैटिनसन
संगीत
साउंडट्रैक्स के लिए रिकॉर्डिंग करने के अलावा, पैटिनसन ने कहा है, "मैंने वस्तुतः कभी कुछ रिकॉर्ड नहीं किया-मैंने केवल पब्स और अन्य कार्यक्रमों में प्रस्तुतियां दी हैं" और जब उनसे व्यावसायिक संगीत कॅरियर के बारे में पूछा गया, तो उन्होंने कहा, "यदि अभिनय में विफल हो जाऊं, तो संगीत मेरी सहायक योजना है।" 2008 में, उन्होंने अपनी पहली प्रेमिका के वर्तमान प्रेमी के बैंड, बैड गर्ल्स, में भी प्रस्तुति दी थी।
झारखंड मुक्ति मोर्चा
प्रारंभिक वर्षों में झामुमो की स्थिति
अपने शुरुआती वर्षों में, झामुमो ने औद्योगिक और खनन श्रमिकों को अपने पाले में लाया, जो मुख्य रूप से दलित और पिछड़े समुदायों जैसे सुडी, डोम, दुसाध और कुड़मी महतो, कोइरी, तेली, अहीर से संबंधित गैर-आदिवासी थे। हालाँकि कांग्रेस के दिवंगत सांसद ज्ञानरंजन के साथ सोरेन के जुड़ाव ने उन्हें नई दिल्ली में भारत की तत्कालीन प्रधानमंत्री इंदिरा गांधी के करीब ला दिया। उन्होंने 1972 में दुमका लोकसभा सीट जीती। भारतीय राष्ट्रीय कांग्रेस के साथ सोरेन के जुड़ाव से चिढ़कर, झामुमो के कुछ युवा सदस्यों ने जमशेदपुर में एक साथ मिलकर ऑल झारखंड स्टूडेंट्स यूनियन (आजसू) पार्टी का स्थापना किया। इसने 1991 के भारतीय आम चुनाव में झामुमो के विकास को प्रभावित नहीं किया जहां झामुमो ने छह सीटें जीतीं। 1980 में, झामुमो नेता बिनोद बिहारी महतो ने झामुमो द्वारा भारतीय राष्ट्रीय कांग्रेस के साथ गठबंधन में चुनाव लड़ने के फैसले के बाद "झारखंड मुक्ति मोर्चा (बी)" पार्टी का गठन किया। 1987 में झामुमो अध्यक्ष निर्मल महतो की कथित तौर पर कांग्रेस कार्यकर्ताओं के साथ हत्या के बाद बिनोद बिहारी महतो झामुमो में वापस लौट आए। जनवरी 1990 में झामुमो (बी) का झामुमो में विलय हो गया।
राम दयाल मुंडा ने आदिवासियों के बीच बंटे हुए समूहों को एकजुट करके झारखण्ड के लिए आंदोलन को फिर से शुरू किया। उनके मार्गदर्शन में जून 1987 में झारखंड समन्वय समिति का गठन किया गया, जिसमें झामुमो गुटों सहित 48 संगठन और समूह शामिल थे। राम दयाल मुंडा, शिबू सोरेन, सूरज मंडल, साइमन मरांडी, शैलेंद्र महतो और आजसू नेताओं जैसे सूर्य सिंह बेसरा और प्रभाकर तिर्की के कारण संक्षेप में एक राजनीतिक मंच साझा किया, लेकिन झामुमो ने जेसीसी से हाथ खींच लिया क्योंकि उसे लगा कि 'सामूहिक नेतृत्व 'एक तमाशा' है। झामुमो/आजसू और जेपीपी ने अंतरिम रूप से 1988-89 में तथाकथित बंदों और आर्थिक नाकाबंदी को सफलतापूर्वक आयोजित किया।
झारखण्ड राज्य गठन के बाद झामुमो की स्थिति
2000 में बिहार विधानसभा ने झारखण्ड राज्य के निर्माण के लिए बिहार पुनर्गठन विधेयक-2000 पारित किया। राष्ट्रपति के हस्ताक्षर के बाद 15 नवंबर 2000 को झारखण्ड भारत का 28वां राज्य बना।
सौदा बिन्ते ज़मआ
सौदा बिन्ते ज़मआ (या 'ज़मअह')(अंग्रेज़ी:Sawdah bint Zam'ah) इस्लामी पैगंबर हजरत मुहम्मद की दूसरी पत्नी थीं, पहली पत्नी खदीजा बिन्त खुवायलद की मृत्यु के बाद इनसे विवाह हुआ। उम्मुल मोमिनीन अर्थात "विश्वासियों की माँ" के रूप में भी माना जाता है।
झारखंड मुक्ति मोर्चा
झारखण्ड राज्य गठन के बाद झामुमो की स्थिति
2013 में झामुमो ने राष्ट्रीय जनतांत्रिक गठबंधन (राजग) के साथ गठबंधन किया था, जबकि 2014 में संयुक्त प्रगतिशील गठबन्धन (संप्रग) के समर्थन से सरकार बनाई। 2005 में झारखण्ड विधानसभा चुनाव हुए जिसके बाद झारखण्ड मुक्ति मोर्चा के शिबू सोरेन मुख्यमंत्री बने, लेकिन बहुमत के अभाव में उन्होंने मुख्यमंत्री पद से इस्तीफा दे दिया। शिबू सोरेन तीन बार झारखण्ड के मुख्यमंत्री बने। मनमोहन सिंह सरकार में वो कोयला मंत्री रह चुके हैं। इसके अलावा झारखण्ड मुक्ति मोर्चा के नेता हेमंत सोरेन भी दो बार झारखण्ड के मुख्यमंत्री बने। 13 जुलाई 2013 को हेमंत सोरेन ने झारखण्ड के 9वें मुख्यमंत्री के रूप में शपथ ली थी। 2019 में हेमंत सोरेन एक बार फिर राज्य के मुख्यमंत्री चुने गए।
सौदा बिन्ते ज़मआ
परिचय
कुरैशी और आमेरी खानदान से थीं, हज़रत पैगंबर उन पर ईश्वर की कृपा और सलाम हो के साथ विवाह होने से पहले अपने चचेरे भाई सकरान बिन अम्र के निकाह में थीं इस्लाम धर्म स्वीकार करने के बाद पती के साथ हब्शा की हिजरत में शामिल थीं, कुछ समय बाद उनके पती का निधन हो गया था। जब पैगंबर ने सौदा बिन्ते ज़मअह के साथ शादी की थी तो उनके छह बेटे थे, एक सूत्र के अनुसार, जब उसकी शादी पैगंबर से हुई थी, तब उसकी उम्र लगभग 50 थी, अन्य स्रोतों का दावा है कि शादी के दौरान उसकी उम्र लगभग 50 से 55 साल की विधवा थी और उनकी शादी हज़रत पैगंबर पर ईशवाणी के शरू होने के दसवें साल में पवित्र मक्का में और हज़रत ख़दीजह के निधन के बाद हुई थीl
झारखंड मुक्ति मोर्चा
मुख्यमंत्रियों की सूची
9 नवंबर 2000 को राज्य के गठन के बाद से झारखंड मुक्ति मोर्चा से झारखंड के मुख्यमंत्रियों की सूची निम्नलिखित है:
सौदा बिन्ते ज़मआ
परिचय
उनके द्वारा हज़रत पैगंबर की बहुत सारी हदीसें कथित हुईं, और "हिजाब" या परदह का आदेश भी उन्हीं के बारे में सब से पहले उतरा l
प्रीमियर लिमिटेड ओवर्स टूर्नामेंट 2019
ग्रुप चरण के मैचों के समापन के बाद, कोलंबो क्रिकेट क्लब, मूरस स्पोर्ट्स क्लब, नॉनडेस्क्रिप्शंस क्रिकेट क्लब, पनादुरा स्पोर्ट्स क्लब, रागामा क्रिकेट क्लब, सरकेन्स स्पोर्ट्स क्लब, सिंहली स्पोर्ट्स क्लब और श्रीलंका आर्मी स्पोर्ट्स क्लब सभी क्वार्टर फाइनल में पहुंचे। कोलंबो क्रिकेट क्लब, मूर स्पोर्ट्स क्लब, सार्केन्स स्पोर्ट्स क्लब और सिंहली स्पोर्ट्स क्लब सभी ने अपने क्वार्टर फाइनल मैच जीते।